Μεταγραφή ληξιαρχικής πράξης θανάτου Έλληνα πολίτη στο εξωτερικό
Αίτηση καταχώρισης ληξιαρχικής πράξης θανάτου
Υπόχρεοι για τη δήλωση του γεγονότος είναι: Α) οι πλησιέστεροι συγγενείς του θανόντος, οι συνοικούντες μετ’ αυτού ή οι εις τον αυτόν τόπον ευρισκόμενοι και πας κατά τον θάνατον παρευρεθείς. Β) τα γραφεία τελετών όταν επίκειται άδεια ταφής Γ) τρίτο πρόσωπο εφοδιασμένο με ειδικό συμβολαιογραφικό πληρεξούσιο, από τους πλησιέστερους συγγενείς με την επίδειξη της αστυνομικής του ταυτότητας ή του διαβατηρίου.
Κατάθεση από τον αιτούντα (αποκλειστικά δια ζώσης)
Το Τμήμα Ειδικού Ληξιαρχείου Αθηνών της Διεύθυνσης Αστικής & Δημοτικής Κατάστασης του Υπουργείου Εσωτερικών έχει ως αντικείμενο την καταχώριση (μεταγραφή) των ληξιαρχικών πράξεων που αφορούν Έλληνες πολίτες κανονικά εγγεγραμμένων, σε ισχύοντα δημοτολόγια ή μητρώα αρρένων και συντάχθηκαν στην αλλοδαπή.
Να παρέχονται ταυτοποιητικά έγγραφα από τα οποία να προκύπτει ότι ο δηλών είναι υπόχρεος προς δήλωση του γεγονότος, έχει έννομο συμφέρον ή πληρεξουσιότητα.
Ο υπόχρεος προς δήλωση θα πρέπει να έχει μόνιμη κατοικία στην Ελλάδα.
Ο υπόχρεος προς δήλωση διαμένει σε χώρα διαφορετική από αυτή τελέστηκε το γεγονός.
Ο υπόχρεος προς δήλωση θα πρέπει να έχει μόνιμη κατοικία σε χώρα στην οποία δεν υπάρχει έμμισθο Ελληνικό Προξενείο.
Η διαδικασία αφορά στη μεταγραφή ληξιαρχικών πράξεων θανάτου Ελλήνων πολιτών που έλαβε χώρα στο εξωτερικό.
Πρωτότυπο ξενόγλωσσο πιστοποιητικό θανάτου νόμιμα επικυρωμένο με επίσημη μετάφραση αυτού.
Τελεσίδικη δικαστική απόφαση Ελληνικού Δικαστηρίου για σύνταξη ληξιαρχικής πράξης θανάτου, έκθεση επίδοσης, πιστοποιητικό της Γραμματείας του δικαστηρίου που εξέδωσε την απόφαση περί μη άσκησης τακτικών ή έκτακτων ένδικων μέσων, το οποίο να έχει εκδοθεί ένα μήνα μετά την έκθεση επίδοσης.
Πιστοποιητικό οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του.
Υπεύθυνη δήλωση Η έκδοση ηλεκτρονικής Υπεύθυνης δήλωσης πραγματοποιείται από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Γίνονται αποδεκτές οι επίσημες μεταφράσεις που πραγματοποιούνται από πιστοποιημένους μεταφραστές του Υπουργείου Εξωτερικών, ή από εξουσιοδοτημένο μόνιμο υπάλληλο της οικείας προξενικής αρχής ή από Έλληνα δικηγόρο, ο οποίος θα πρέπει να είναι μέλος οποιουδήποτε Δικηγορικού Συλλόγου της Ελλάδας και να υπογράφει ως «ο μεταφράσας» δικηγόρος ή από πτυχιούχο μεταφραστή του τμήματος Ξένων Γλωσσών, Μετάφρασης και Διερμηνείας του Ιονίου Πανεπιστημίου.
Το πιστοποιητικό θα πρέπει να έχει εκδοθεί το τελευταίο εξάμηνο. Απαραίτητη προϋπόθεση είναι τα στοιχεία της δημοτολογικής εγγραφής να συμφωνούν με αυτά της αλλοδαπής ληξιαρχικής πράξης. Για τη χορήγηση του πιστοποιητικού ο ενδιαφερόμενος δύναται: α) να απευθυνθεί στον Δήμο που είναι εγγεγραμμένος, β) να απευθυνθεί στα Κέντρα Εξυπηρέτησης Πολιτών (ΚΕΠ), γ) μέσω του www.gov.gr και με τη χρήση κωδικών TaxisNet να το εκδώσει ψηφιακά. Για την ειδική περίπτωση καταχώρισης θανάτου Έλληνα πολίτη για τον οποίο δεν υφίσταται εγγραφή σε δημοτολόγιο, αλλά μόνο σε Μητρώο Αρρένων αντί του πιστοποιητικού οικογενειακής κατάστασης, προσκομίζεται βεβαίωση εγγραφής του θανόντος σε Μητρώα Αρρένων.
Σε περίπτωση που η δήλωση του ληξιαρχικού γεγονότος ενώπιον του Ειδικού Ληξιαρχείου γίνεται από μη υπόχρεο από το νόμο απαιτείται η προσκόμιση του Ειδικού Συμβολαιογραφικού Πληρεξουσίου, η οποία θα περιλαμβάνει τη συγκεκριμένη εντολή προς καταχώριση του γεγονότος από τον υπόχρεο προς δήλωση στον τρίτο ο οποίος θα υποβάλλει τα έγγραφα στο Ειδικό Ληξιαρχείο.
Αφορά στην καταχώριση γεγονότων τα οποία δε δηλώθηκαν εμπροθέσμως στο κατά τόπον αρμόδιο Προξενείο και πλέον οι ενδιαφερόμενοι είτε διαμένουν μόνιμα στην Ελλάδα είτε σε διαφορετική χώρα από αυτήν που συνέβη το ληξιαρχικό γεγονός. Η διαμονή στην Ελλάδα αποδεικνύεται με έκδοση και υποβολή βεβαίωσης μόνιμης κατοικίας του άρθρου 279 του ν. 3463/2006 (Α’ 114), όπως ισχύει δυνάμει του άρθρου 188 του ν. 4764/2020 (Α’ 256). Η διαμονή σε διαφορετική χώρα αποδεικνύεται με έκδοση και υποβολή σχετικής βεβαίωσης από Ελληνική Διπλωματική ή Προξενική Αρχή ή άλλη αρμόδια επιχώρια Αρχή ή Δημόσια Υπηρεσία, επίσημα μεταφρασμένη στην Ελληνική γλώσσα.
Στην υπεύθυνη δήλωση θα αναγράφονται ο αριθμός Δελτίου Ταυτότητας του θανόντος, ο Αριθμός Φορολογικού Μητρώου (ΑΦΜ), ο Αριθμός Μητρώου Κοινωνικής Ασφάλισης (ΑΜΚΑ) και ο φορέας ασφάλισής του στην Ελλάδα. Η έκδοση ηλεκτρονικής Υπεύθυνης δήλωσης πραγματοποιείται από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Από την 1η Ιανουαρίου 2022 και εφεξής οι ληξιαρχικές πράξεις για γεγονότα (γεννήσεις, γάμους, θανάτους) που έλαβαν χώρα στην αλλοδαπή και αφορούν σε Έλληνες πολίτες θα καταχωρίζονται κατά κύριο λόγο στα αρμόδια Ελληνικά Προξενεία εκτός εξαιρετικών περιπτώσεων που περιγράφονται στην με αριθμό 45927/2021 ΚΥΑ Υπουργών Εσωτερικών και Εξωτερικών.
Περιπτωσιολογία του Ειδικού Ληξιαρχείου κατά τις διατάξεις του άρθρου 31 του Ν. 4674/2020.
Κεφάλαιο Γ- Τροποποιήσεις Ληξιαρχικής Νομοθεσίας.
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Παραλαβή αίτησης, η οποία συνοδεύεται από τα απαραίτητα δικαιολογητικά.
Ο υπάλληλος εξετάζει την ορθότητα και την πληρότητα των δικαιολογητικών που υποβλήθηκαν.
Τα δικαιολογητικά που προσκομίστηκαν δεν είναι τα απαιτούμενα ή είναι ελλειπή.
Τα δικαιολογητικά που προσκομίστηκαν είναι τα απαιτούμενα.
Ο αρμόδιος υπάλληλος μεταγράφει το ληξιαρχικό γεγονός στο Πληροφοριακό Σύστημα Μητρώο Πολιτών.
Ο αρμόδιος υπάλληλος εκτυπώνει το απόσπασμα της ληξιαρχικής πράξης γέννησης.
Ο Προϊστάμενος του Τμήματος Ειδικού Ληξιαρχείου ελέγχει υπογράφει και παραδίδει στον ενδιαφερόμενο το απόσπασμα της Ληξιαρχικής Πράξης.
Καταχώριση/μεταγραφη ληξιαρχικού γεγονότος
Εκτύπωση αποσπάσματος ληξιαρχικής πράξης γέννησης